ประชาชนร่วมชมงานนิทรรศการด้วยรักแห่งแผ่นดินอย่างต่อเนื่อง
บรรยากาศการจัดงานนิทรรศรัตนโกสินทร์ นิทรรศการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ด้วยรักแห่งแผ่นดิน : With Love for the Nation ที่บริเวณถนนราชดำเนินกลาง ตั้งแต่เชิงสะพานผ่านฟ้าลีลาศ ถึงอนุสาวรีย์ประชาธิปไตย ตลอดช่วงเช้าที่ผ่านมาประชาชนใช้ช่วงวันหยุดสุดสัปดาห์ พาครอบครัว เที่ยวชมงานอย่างต่อเนื่อง ภายในงานได้นำเสนอพระราชกรณียกิจสำคัญที่แบ่งออกเป็น 5 โซนหลักๆ เช่น โซนสาธิตและออกร้านจำหน่าย ที่มีการสาธิตการทอผ้า ทำขนมไทย และการจักสาน และโซนศาตร์และศิลป์หลากหลายแขนงเกี่ยวกับโขนซึ่งวันนี้ได้มีการเเสดงโขน ให้ประชาชนได้รับชมกัน โดยได้การตอบรับจากประชาชนรับชมอย่างต่อเนื่อง ซึ่งเปิดให้เข้าชมตั้งแต่เวลา 09.00 น.- 20.00 น. นอกจากนี้ บริเวณด้านหน้านิทรรศน์รัตนโกสินทร์ ได้ตกแต่งดอกไม้นานาพรรณ มีประชาชนร่วมถ่ายภาพเก็บไว้เป็นที่ระลึกกัน โดยหนึ่งในประชาชนกล่าวว่า นับเป็นงานที่ยิ่งใหญ่ เพื่อเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงมีพระราชกรณียกิจ อย่างรอบด้านต่อปวงชนชาวไทยมาอย่างยาวนานและรู้สึกทราบซึ้งเป็นอย่างมากนอกจากนี้ ในช่วงเย็นได้เปิดพื้นที่แสดงความสามารถของเยาวชน บริเวณป้อมมหากาฬ และการจำหน่ายสินค้า ออกร้าน จากทุกเขตกรุงเทพมหานคร มาจัดจำหน่าย ที่บริเวณคลองโอ่งอ่าง ตั้งแต่เวลา 17.00 น. โดยประชาชนที่สนใจเข้าร่วมชมงานครั้งนี้ สามารถมาร่วมชมความงดงาม และนิทรรศการสืบสานทุกรอบด้าน ได้ไปจนถึงวันที่ 15 สิงหาคมนี้ ที่บริเวณตั้งแต่สะพานผ่านฟ้าลีลาศถึงอนุสาวรีย์ประชาธิปไตย